Publication: Magyar Közlöny
Issue: MK-2001-152 (Year: 2001, Number: 152)
Era: 1990-2004
Section: tanúsításáról szóló 21/1998. (IV. 17.) IKIM rendelet 1. számú melléklet 1.1.2. pontjában előírt alapvető követelményeket. Ezeket minden esetben a felvonókra vonatkozóan
Paragraph Index: 699

5. Megjelölés 5.1. A felvonókon mindazokat az adatokat fel kell tüntetni, amelyeket külön jogszabályok a gépekre vonatkozóan előírnak, különösen a gépek biztonsági követelményeiről és megfelelőségük tanúsításáról szóló 21/1998. (IV. 17.) IKIM rendelet 1. számú mellékletének 1.7.3. pontjában előírtakat. Ezeken túlmenően minden felvonó fülkéjében jól látható táblát vagy címkét kell elhelyezni, ami a névleges teherbírást és a maximálisan szállítható utasok számát mutatja. 5.2. Ha a felvonót úgy tervezték, hogy a fülkében rekedt utasok külső segítség nélkül kijuthatnak, akkor az erre vonatkozó utasításokat érthetően és jól láthatóan fel kell tüntetni a fülkében.

Source: https://magyarkozlony.hu/hivatalos-lapok/bf38aee143308a4d125447e91f45b60a7bc95734/dokumentumok/3f312ccc1e9978defae6159eb684de784cab0c95/letoltes